text: Eva Kjær: Minister skal i samråd om bær-støtte
  06 august 2014 kl. 14.56
  Formand for Europaudvalget Eva Kjær Hansen (V) vil kalde fødevareminister Dan Jørgensen (S) i samråd. Han skal forklare bærstøtten til Polen, når danske avlere er i knæ.
  - Jeg vil have en forklaring, siger Eva Kjær Hansen til TV SYD.
  Formanden for Europaudvalget mener ikke, at det er i orden, hvis EU-støtte til polske bæravlere fravrister danske landmænd deres levebrød.
  - Ministeren skal forklare, hvorfor EU giver tilskud til at plante flere bærbuske i Polen, når det tilsyneladende smadrer markedet, siger Eva Kjær Hansen.
  